Rīgā

|  |  |  |
| --- | --- | --- |
| 08.12.2017 | Nr. | 28-VK/8434 |
|  |  |  |
| Uz |  | Nr. |  |

**Valsts kancelejai**

*Par Ministru kabineta sēdes protokollēmuma projektu*

*“Par Ministru kabineta 2017.gada 14.februāra*

*sēdes protokola Nr.7 1.§ “Informatīvais ziņojums*

*“Par Valdības rīcības plāna Deklarācijas par*

*Māra Kučinska vadītā Ministru kabineta iecerēto*

*darbību īstenošanai izpildes progresu””*

*2.1.10.un 2.1.11.punktā dotā uzdevuma izpildi”*

 Pamatojoties uz Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 244.punktu, iesniedzu izskatīšanai Ministru kabineta sēdē Ministru kabineta sēdes protokollēmuma projektu “Par Ministru kabineta 2017.gada 14.februāra sēdes protokola Nr.7 1.§ “Informatīvais ziņojums “Par Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai izpildes progresu”” 2.1.10. un 2.1.11.punktā dotā uzdevuma izpildi” (turpmāk – projekts).

|  |  |  |
| --- | --- | --- |
| 1. | Iesniegšanas pamatojums |  Projekts sagatavots saskaņā ar Ministru kabineta 2017.gada 14.februāra sēdes protokollēmuma (prot. Nr.7 1.§) “Informatīvais ziņojums “Par Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai izpildes progresu”” 2.1.10. un 2.1.11.punktā doto uzdevumu. Atbilstoši protokollēmuma 2.1.10.punktā uzdotajam Finanšu ministrijai līdz 2017.gada 30.septembrim bija uzdots iesniegt izskatīšanai Ministru kabinetā visus nepieciešamos grozījumus normatīvajos aktos, lai nodrošinātu Padziļinātās sadarbības programmas pilnveidi. Dotais uzdevums saistīts ar Finanšu ministrijas pašiniciatīvu pilnveidot Padziļinātās sadarbības programmu, izvērtēt iespēju paplašināt Padziļinātās sadarbības programmas priekšrocību klāstu, tādējādi piesaistot aizvien plašāku komersantu loku, kā arī papildus izvērtēt iespēju samazināt administratīvo slogu valsts iestādēm, mainot līdzšinējo informācijas aprites kārtību. Uzdevuma izpildes gaitā, uzklausot sociālos un sadarbības partnerus, tika pieņemts lēmums sadarbībā ar Ekonomikas ministriju un Valsts ieņēmumu dienestu izstrādāt konceptuālo ziņojumu par Padziļinātās sadarbības programmas darbību un tās attīstības modeļiem. Konceptuālajā ziņojumā paredzēts izvērtēt iespēju paplašināt atbalsta programmu, kas vērsta arī uz mazajiem un vidējiem uzņēmumiem, papildus plānots mainīt gan administratīvo procesu attiecībā uz to, kā potenciālos dalībniekus iekļauj minētajā programmā, gan piemērojamos kritērijus, gan arī pārskatīt piedāvātās priekšrocības. Līdz ar to šobrīd dotais uzdevums nav izpildīts iepriekš noteiktajos termiņos, un ir nepieciešams papildu laiks konceptuālā ziņojuma sagatavošanai. Ievērojot iepriekšminēto, protokollēmuma 2.1.10.punktā doto uzdevumu nepieciešams sadalīt divos etapos: 1. konceptuālā ziņojuma “Par Padziļinātās sadarbības programmas darbību un tās attīstības modeļiem” izstrāde; izpildes termiņš 2018.gada 15.janvāris; 2. atbalstot konceptuālajā ziņojumā izstrādāto sadarbības programmas modeli, veikt atbilstošas normatīvā regulējuma izmaiņas; izpildes termiņš 2018.gada 30.oktobris. Vienlaikus projekts izstrādāts, lai informētu Ministru kabinetu arī par Ministru kabineta 2017.gada 14.februāra sēdes protokollēmuma (prot. Nr.7 1. §) “Informatīvais ziņojums “Par Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai izpildes progresu”” 2.1.11. punktā dotā uzdevuma izpildi, saskaņā ar kuru Finanšu ministrijai uzdots līdz 2017.gada 30.oktobrim iesniegt izskatīšanai Ministru kabinetā paplašināto savstarpējo aizdevumu platformu darbību regulējošos normatīvos aktus. Izpildot minēto uzdevumu, Finanšu ministrija ir izstrādājusi likumprojektu “Kopfinansējuma pakalpojuma likums”, kas tika izsludināts 2017.gada 7.septembra Valsts sekretāru sanāksmē. Par likumprojektu šobrīd notiek aktīvas diskusijas gan ar uzraugu, gan tirgus dalībniekiem, lai panāktu konstruktīvu risinājumu. Finanšu ministrijas izstrādātajā likumprojektā paredzēts iestrādāt regulējumu, kas aptvertu visus tirgū esošos savstarpējo aizdevumu modeļus. Apspriežot izstrādāto likumprojektu, ir izteikti atšķirīgi viedokļi par šobrīd tirgū esošā modeļa regulējumu un līdzšinējās sarunās izdevies rast risinājumu, kas nodrošinātu tāda regulējuma izstrādi, kas dotu pārliecību tirgu uzraugošajai institūcijai, ka riski ir atbilstoši pārvaldīti, un vienlaikus ļautu tālāk attīstīties nozarei. Finanšu ministrijas ieskatā, tā nevar virzīt tādu regulējumu, pret kuru ir konceptuāli iebildumi vai nu Finanšu un kapitāla tirgus komisijai vai tirgus dalībniekiem. Finanšu ministrija plāno turpināt konsultācijas ar iesaistītajām pusēm, kā arī papildus pētīt citu valstu pieredzi un piesaistīt starptautiskus ekspertus papildus analīzei.  Ņemot vērā iepriekš minēto, nepieciešams pagarināt uzdevuma izpildes termiņu līdz 2018.gada 1.maijam. |
| 2. | Valsts sekretāru sanāksmes datums un numurs |  Saskaņā ar Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 73.1. apakšpunktu, Ministru kabineta sēdes protokollēmuma projektu par Ministru kabineta sēdes protokollēmumā ministrijai vai citai institūcijai dotā uzdevuma izpildi Valsts sekretāru sanāksmē izsludināt nav nepieciešams. |
| 3. | Informācija par saskaņojumiem |  Uzdevuma 2.1.10.izpilde tiek īstenota sadarbībā ar Valsts ieņēmumu dienestu un Ekonomikas ministriju, līdz ar to uzskatot, ka projekta izpildes termiņš ir saskaņots ar iesaistītajām pusēm. |
| 4. | Informācija par saskaņojumu ar Eiropas Savienības institūcijām | Nav attiecināms. |
| 5. | Politikas joma | Budžeta un finanšu politika. |
| 6. | Atbildīgā amatpersona |  Finanšu ministrijas Valsts sekretāra vietniece nodokļu administrēšanas un ēnu ekonomikas apkarošanas jautājumos J.Salmiņa. Finanšu ministrijas Finanšu tirgus politikas departamenta direktore A.Zitcere |
| 7. | Uzaicināmās personas | Nav attiecināms.  |
| 8. | Projekta ierobežotas pieejamības statuss | Projektam nav noteikts ierobežotas pieejamības statuss. |
| 9. | Cita informācija | Nav. |

Pielikumā: Ministru kabineta sēdes protokollēmuma “Par Ministru kabineta 2017.gada 14.februāra sēdes protokola Nr.7 1.§ “Informatīvais ziņojums “Par Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai izpildes progresu”” 2.1.10. un 2.1.11.punktā dotā uzdevuma izpildi” projekts uz 1 lp. *(FMProt\_221117\_VRP)*.

Finanšu ministre D.Reizniece-Ozola

Šidlovskis, 67083894

Edgars.Sidlovskis@fm.gov.lv

Zitcere, 67095553

Aija.Zitcere@fm.gov.lv